# KOPSAVILKUMS

## Atbildes uz biežāk uzdotajiem jautājumiem

|  |  |
| --- | --- |
| Programmas nosaukums: | “Kultūrorientācijas kursi un iekļaušanās pasākumi Ukrainas civiliedzīvotājiem” |
| Projektu pieteikumu konkursa numurs: | 2023.LV/UKR\_KO/ |
| Projektu pieteikumu konkursa izsludināšanas datums: | 05.06.2023. |
| Projektu pieteikumu iesniegšanas termiņš: | 27.06.2023. līdz plkst. 12:00 |
| Projektu izmaksu attiecināmības periods: | 01.07.2023. – 31.12.2023. |

**Projekta iesniedzēja atbilstība, projekta apraksts un satura plānošana (Projekta pieteikuma A un B sadaļa)**

[Cik ilgiem jābūt kultūrorientācijas kursiem??](#Jaut_1_1)

[Vai par katru obligāto kultūrorientācijas kursu tēmu ir jāplāno atsevišķs kurss/ kursi?](#Jaut_1_2)

[Cik detalizēta kursu, pasākumu programma būtu jānorāda projekta pieteikumā?](#Jaut_1_3)

[Vai pašvaldība konkursā var iesniegt tikai vienu projekta pieteikumu?](#Jaut_1_4)

[Ja notiek pasākums vai projektā ir noteikts procentuālais mērķa grupas apmērs? Cik procentuāli jābūt Ukrainas civiliedzīvotājiem un cik uzņemošajai kopienai?](#Jaut_1_5)

[Vai projekta mērķa grupai ir noteikts vecums?](#Jaut_1_6)

[Vai ir noteikts minimālais mērķa grupas apjomus/ skaits?](#Jaut_1_7)

[Vai projekta pieteikuma ir jāpievieno personāla CV?](#Jaut_1_8)

[Vai projekta iesniedzēja iepriekšējā pieredze pasākumu organizēšanā lielam cilvēku skaitam, sabiedrības iesaistes pasākumu, preses konferenču organizēšanā un tml., ir atbilstoša pieredze Konkursā nolikumā noteiktajam?](#Jaut_1_9)

[Vai ir noteikts konkrēts skaits, cik publicitātes ierakstu ir jāpublicē, un konkrēts sasniedzamās publicitātes mērķauditorijas skaits?](#Jaut_1_10)

**Projekta budžets (Projekta pieteikuma veidlapas C sadaļa)**

[Vai uzņemošās kopienas izmaksas, var tikt iekļautas attiecināmajās izmaksās, piemēram, pasākuma izmaksās, kurā piedalās gan Ukrainas, gan Latvijas civiliedzīvotāji?](#Jaut_3_1)

[Kā jāsaprot Konkursa nolikuma 1.15.1. apakšpunkts “Projektā plānotās aktivitātes organizē projekta iesniedzējs, aktivitāšu izpildi nedrīkst nodot tālāk”? Vai, piemēram, drīkst slēgt pakalpojuma līgumus ar lektoriem, nomāt transportu (autobusu) un tml.?](#Jaut_3_2)

[Kā ir ar valodas izmantošanas noteikumiem? Vai var, piemēram, algot tulku no Ukrainas civiliedzīvotāju vidus?](#Jaut_2_3)

[Līdz kādai summai skaitās inventārs?](#Jaut_2_4)

[Vai, piemēram, peldbaseina abonementa nodrošināšana Ukrainas cilviliedzīvotājiem ir attiecināma projektā?](#Jaut_2_5)

[Vai ir kādi ierobežojumi attiecībā uz to, kādas formas līgums jāslēdz ar projekta īstenošanas personālu?](#Jaut_2_6)

|  |  |  |  |  |  |
| --- | --- | --- | --- | --- | --- |
| Nr. | Jautājums | | Atbilde | | Atsauce |
| **1.** **Projekta iesniedzēja atbilstība, projekta apraksts un satura plānošana (Projekta pieteikuma A un B sadaļa)** | | | | | |
| 1.1. | | Cik ilgiem jābūt kultūrorientācijas kursiem? | | Konkursa nolikums neparedz kursu ilgumu – to plāno projekta pieteicējs atbilstoši aptveramo tēmu skaitam un citiem aspektiem. Visām projekta aktivitātēm ir jāiekļaujas programmas izmaksu attiecināmības periodā.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  1.13. apakšpunkts |
| 1.2. | | Vai par katru obligāto kultūrorientācijas kursu tēmu ir jāplāno atsevišķs kurss/ kursi? | | Kursos ir jābūt aptvertām 3 obligātajām tēmām (Latvijas vēsture, kultūra un vērtības; valsts pārvalde un tiesiskums; latviešu valoda darbā un ikdienā) un var tikt iekļautas citas papildus tēmas atbilstoši mērķa grupas vajadzībām un interesēm. Katrai tēmai nav jāplāno atsevišķs kurss, vienā kursā ir jāaptver vairākas tēmas.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  1.6.1. apakšpunkts |
| 1.3. | | Cik detalizēta kursu, pasākumu programma būtu jānorāda projekta pieteikumā? | | Pieteikumā būtu jāiezīmē kādas kursu tēmas ir plānotas, būtu jānorāda kursu ieviešanas metodes (plānotais dienu/ stundu skaits), kursu modelis, kādas mācību metodes plānots izmantot un tml. Protams, ka tematika un saturs var tikt papildināts/ precizēts, apzinot mērķa grupas vajadzības un intereses.  [Atpakaļ uz jautājumu sadaļu](#Projekta_iesniedzēja_atbilstība) | Pieteikuma veidlapas un Metodisko norādījumu  Projekta pieteikuma veidlapas aizpildīšanai  B4 sadaļa |
| 1.4. | | Vai pašvaldība konkursā var iesniegt tikai vienu projekta pieteikumu? | | Jā, katrs projekta iesniedzējs Konkursā var iesniegt tikai vienu projekta pieteikumu.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  1.11. apakšpunkts |
| 1.5. | | Ja notiek pasākums vai projektā ir noteikts procentuālais mērķa grupas apmērs? Cik procentuāli jābūt Ukrainas civiliedzīvotājiem un cik uzņemošajai kopienai? | | Procentuālais sadalījums Konkursa nolikumā nav noteikts.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  1.8. apakšpunkts |
| 1.6. | | Vai projekta mērķa grupai ir noteikts vecums? | | Nē, mērķa grupas vecums Konkursa nolikumā nav noteikts, attiecīgi kursi un pasākums var tikt plānoti jebkura vecuma dalībniekiem.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  1.8. apakšpunkts |
| 1.7. | | Vai ir noteikts minimālais mērķa grupas apjoms/ skaits? | | Nē, Konkursa nolikumā minimālais mērķa grupas apjoms nav noteikts. Plānojot iesaistītās mērķa grupas apjomu ir jāņem vērā projekta iesniedzēja kapacitāte.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  1.8. apakšpunkts |
| 1.8. | | Vai projekta pieteikumam ir jāpievieno personāla CV? | | Nē, personāla CV nav jāiesniedz.  [Atpakaļ uz jautājumu sadaļu](#Projekta_iesniedzēja_atbilstība) |  |
| 1.9. | | Vai projekta iesniedzēja iepriekšējā pieredze pasākumu organizēšanā lielam cilvēku skaitam, sabiedrības iesaistes pasākumu, preses konferenču organizēšanā un tml., ir atbilstoša pieredze Konkursā nolikumā noteiktajam? | | Jebkura projekta iesniedzēja pieredze pēdējo 3 gadu laikā organizētiem vismaz 2 projekta pieteikumā plānotiem līdzvērtīgiem pasākumiem (mērķa grupas lieluma, saturiskā, pasākuma mērķa, plānoto rezultātu u.c. ziņā) ir atbilstoša pieredze.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  3.1.4. apakšpunkts |
| 1.10. | | Vai ir noteikts konkrēts skaits, cik publicitātes ierakstu ir jāpublicē, un konkrēts sasniedzamās publicitātes mērķauditorijas skaits? | | Nē, konkursa nolikumā tas nav noteikts, taču jāņem vērā, ka publicitāte ir viens no kvalitātes vērtēšanas kritērijiem, tāpēc aicinām paredzēt veidu, kā tiks komunicēts ar sabiedrību un kā tā tiks informēta par projektā plānotajiem pasākumiem un aktivitātēm. Plānojot publicitātes aktivitātes, jāņem vērā, ka tām jābūt faktiski īstenojamām un sasniedzamām, jo tas tiks pārbaudīts pie noslēguma pārskata.  [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma  5.9.5. apakšpunkts un Līguma projekta 7.9. apakšpunkts |
| **2. Projekta budžets (Projekta pieteikuma veidlapas C sadaļa)** | | | | | |
| 2.1. | | Vai uzņemošās kopienas izmaksas var tikt iekļautas attiecināmajās izmaksās, piemēram, pasākuma izmaksās, kurā piedalās gan Ukrainas, gan Latvijas civiliedzīvotāji? | | Jā, pasākuma izmaksas, kurās plānota gan Ukrainas civiliedzīvotāju, gan uzņemošās kopienas dalība, projektā var tikt iekļautas, ievērojot Konkursa nolikumā noteiktos izmaksu attiecināmības nosacījumus un izmaksu ierobežojumus.  [Atpakaļ uz jautājumu sadaļu](#Projekta_budžets) | **Konkursa nolikuma**  **4. punkts** |
| 2.2. | | Kā jāsaprot Konkursa nolikuma 1.15.1. apakšpunkts “Projektā plānotās aktivitātes organizē projekta iesniedzējs, aktivitāšu izpildi nedrīkst nodot tālāk”? Vai, piemēram, drīkst slēgt pakalpojuma līgumus ar lektoriem, nomāt transportu (autobusu) un tml.? | | Tas nozīmē, ka projekta īstenotājs ir atbildīgs par projekta aktivitāšu kvalitāti un rezultātiem, plāno un īsteno projekta aktivitātes. Atsevišķu pakalpojumu nodrošināšanai, lai aktivitāte kvalitatīvi noritētu, ir pieļaujama pakalpojuma sniedzēju piesaiste.  [Atpakaļ uz jautājumu sadaļu](#Projekta_budžets) | **Konkursa nolikuma**  **1.15.1. apakšpunkts un**  **4. punkts** |
| 2.3. | | Kā ir ar valodas izmantošanas noteikumiem? Vai var, piemēram, algot tulku no Ukrainas civiliedzīvotāju vidus? | | Projekta aktivitātēm ir jānotiek latviešu valodā. Ja nepieciešams, projekta izmaksās var plānot tulka pakalpojumu.  Tulku var izvēlēties no Ukrainas civiliedzīvotāju vidus, taču arī šādā gadījumā attiektos tādi paši principi, kā uz jebkuru projekta personālu - jābūt atbilstošai kvalifikācijai, lai veiktu tulkošanas darbu. Šeit kvalifikācijas prasības ietvertu latviešu valodas zināšanas pietiekošā līmenī, lai veiktu tulkošanu.  [Atpakaļ uz jautājumu sadaļu](#Projekta_budžets) | Konkursa nolikuma  4. punkts, Pieteikuma veidlapas un Metodisko norādījumu  Projekta pieteikuma veidlapas aizpildīšanai  B4 sadaļa |
| 2.4. | | Līdz kādai summai skaitās inventārs? | | Tā kā programmas mērķis ir kultūrorientācijas kursu un dažādu pasākumu nodrošināšana, tad aicinām izvērtēt inventāra/ pamatlīdzekļu iegādes lietderīgumu projekta/ programmas mērķu sasniegšanai. Aicinām izvērtēt arī iespēju nepieciešamo inventāru nomāt. Izmaksu nepieciešamība projekta aktivitāšu īstenošanai un izmaksu apmērs ir pamatojams pieteikuma veidlapas C2 sadaļā. Inventāra iegādes izmaksas nevar pārsniegt 10% no kopējām projekta attiecināmajām izmaksām.  [Atpakaļ uz jautājumu sadaļu](#Projekta_budžets) | Konkursa nolikuma  1.2. un 4.2.2. apakšpunkts |
| 2.5. | | Vai, piemēram, peldbaseina abonementa nodrošināšana Ukrainas cilviliedzīvotājiem ir attiecināma projektā? | | Jā, taču jebkurai projektā plānotai aktivitātei ir jābūt vērstai uz programmas mērķu sasniegšanu. Šajā piemērā būtu jāsaprot/ jāpamato, kādā veidā šāda aktivitāte veicina Ukrainas civiliedzīvotāju iekļaušanos vietējā kopienā.  [Atpakaļ uz jautājumu sadaļu](#Projekta_budžets) | Konkursa nolikuma  1.2. apakšpunkts un 4. punkts |
| 2.6. | | Vai ir kādi ierobežojumi attiecībā uz to, kādas formas līgums jāslēdz ar projekta īstenošanas personālu? | | Projekta izpildē iesaistītajam īstenošanas un administratīvajam personālam projekta īstenošanas laikā ir jābūt darba tiesiskajās attiecībās ar projekta īstenotāju vai jābūt noslēgtam uzņēmuma/ pakalpojum līgumam par ārpakalpojumu sniegšanu.  Ja uz projekta uzsākšanas brīdi personālam jau ir spēkā esošs darba vai pakalpojuma līgums, tad tiek slēgta papildu vienošanās pie spēkā esošā līguma par papildus projektā veicamajiem pienākumiem, darba apjomu un atalgojuma likmi.  Ja projektā veicamie pienākumi paredzēti jau esošā līguma un samaksas ietvaros, tad ar organizācijas rīkojumu darbiniekam jāuzdod projekta īstenošanas periodā konkrētu uzdevumu veikšana projektā noteiktā apjomā un ar noteiktu samaksas likmi.  Ar projekta īstenošanas personālu (atsevišķu pasākumu lektoriem, ekspertiem u.c.) vispiemērotāk būtu slēgt uzņēmuma līgumus. Ļoti rūpīgi jāapsver autoratlīdzības līgumu slēgšanas pamatotība.  [Atpakaļ uz jautājumu sadaļu](#Projekta_budžets) | Vadlīniju nr.3  “Darījumu apliecinošie dokumenti” 7.2. apakšpunkts |